### **St****udiju virziena**

### **“Vadība, administrēšana un nekustamo īpašumu pārvaldība” attīstības plāns**

***Studiju virziena attīstības plāns ir balstīts uz trīs dokumentiem:***

* Studiju virzienu akreditācijas komisijas lēmumiem;
* Latvijas ilgtspējīgas attīstības stratēģiju līdz 2030.gadam (Latvija 2030);
* DU attīstības stratēģiju 2015. – 2020. gadam un BAT stratēģiskās pamatnostādnēm 2016. – 2020. gadam.

***Studiju virziena attīstībai tiek izvirzīti sekojoši īpaši aktuāli uzdevumi:***

1. Regulāri izvērtēt studiju priekšmetu atbilstību darba tirgus prasībām, nepieciešamības gadījumā iekļaujot jaunus studiju priekšmetus.
2. Piesaistīt studiju virzienam ārvalstu docētājus, lai celtu studiju kvalitāti un prestižu.
3. Piedāvāt vairāk studiju programmu angļu valodā, piesaistot studējošos no ārvalstīm.
4. Veicināt pieaugušo (vecumā pēc 23 gadiem) iestāšanos studijās, ar mērķi celt savu kvalifikāciju un konkurētspēju darba tirgū.
5. Jaunu starpdisciplināru studiju programmu izveide, balstoties uz darba tirgus pieprasījumu.
6. Uzsākt jaunas akadēmiskās bakalaura studiju programmas “Sabiedrības vadība un sociālās inovācijas” sagatavošanu, lai studiju virzienā būtu iekļautas visu līmeņu programmas.
7. Strādāt pie studiju programmu elastības, ļaujot apvienot studijas ar darbu, bērnu kopšanu, veselības aprūpi u.tml.
8. Veicināt studiju programmu docētāju publicēšanos zinātniskajos un profesionālajos izdevumos.
9. Intensificēt studentu un akadēmiskā personāla apmaiņu *ERASMUS+* u.c. programmu ietvaros.
10. Noslēgt sadarbības līgumus ar citām augstākās izglītības iestādēm par kopīgu studiju kursu vai moduļu realizāciju.
11. Nodrošināt līdzsvaru starp lekcijām, praktiskām nodarbībām, laboratorijas darbiem, prakses iespējām jaunu tehnoloģiju apgūšanai.
12. Izstrādājot un uzlabojot studiju programmas, pastāvīgi komunicēt ar darba devējiem, to organizācijām, pašvaldībām u.c., nodrošinot studiju saistību ar reālo problēmu tautsaimniecībā risināšanu.