**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | ***Globalizācijas procesi sabiedrībā*** |
| Studiju kursa kods (DUIS) | VadZD014 |
| Zinātnes nozare | Vadībzinātne |
| Kursa līmenis | 7 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 32 |
| Semināru stundu skaits | - |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa izstrādātājs(-i) | |
| Dr. iur., profesors Vitolds Zahars | |
| Priekšzināšanas | |
| Nav nepieciešamas | |
| Studiju kursa anotācija | |
| Studiju kursa mērķis:padziļināt izpratni par globalizācijas procesiem, kas skar sabiedrību, gūt zināšanas par miera, drošības, vides aizsardzības un apdraudējuma globālo raksturu, 21.gadsimta lielākajiem izaicinājumiem pasaulē, Eiropas reģionā un Latvijā.  Studiju kursa uzdevumi:   1. Pilnveidot studējošo izpratni par Latvijas vietu un lomu pasaules globalizācijas procesā. 2. Iegūt padziļinātas zināšanas par Eiropas integrāciju kā vienu no pasaules globalizācijas fenomeniem. 3. Veicināt prasmi novērtēt Latvijas valsts spējas un iespējas iekļauties pasaules un Eiropas vienotas aizsardzības sistēmā (NATO), ekonomikas un finanšu sistēmās (ES struktūrās), tieslietu un tiesībaizsardzības sistēmās (Eurojust, Eiropas vienotā prokuratūra, Interpol, Europol u.c.), vides aizsardzības, informācijas aprites sistēmās u.c. | |
| Studiju kursa kalendārais plāns | |
| Kursa struktūra: lekcijas (L) – 32 st., studējošo patstāvīgais darbs (Pd) – 48 st.   1. 21.gadsimta lielākie izaicinājumi un apdraudējumi pasaulē, Eiropas reģionā un Latvijā. (L4, Pd8) 2. Reģionālie konflikti kā globālās nestabilitātes atribūts. (L4, Pd6) 3. Vides aizsardzības aktualitātes. (L6, Pd8) 4. Migrācija (tostarp nelegālā darba migrācija), etniskais separātisms, ksenofobija, antisemītisms Eiropā. (L6, Pd8) 5. Narkotiku izplatība, bīstamu infekcijas slimību riski. (L4, Pd6) 6. Ekonomikas, tirdzniecības, finanšu, informācijas tehnoloģiju globalizācija. (L4, Pd6) 7. Sabiedrības drošība globalizācijas apstākļos. (L4, Pd6) | |
| Studiju rezultāti | |
| Zināšanas   1. Izprot pasaules, Eiropas un Latvijas Republikas lielākos izaicinājumus un apdraudējumus 21.gadsimtā.   Prasmes   1. Prot novērtēt Latvijas valsts vietu, lomu un iespējas pasaules un Eiropas ģeopolitikā, ekonomikā, kultūrā un kultūrvēsturiskā mantojuma saglabāšanā, izglītībā, vides aizsardzībā, transnacionālās noziedzības ierobežošanā un apkarošanā. 2. Prot izvērtēt pārnacionālā ultraliberālisma sekas Eiropas un pasaules civilizācijā. 3. Prot paust argumentētu viedokli par nacionālā konservātisma, nacionālās un kristīgās kultūras un identitātes saglabāšanu Latvijā.   Kompetence   1. Spēj orientēties ģeopolitiskajā situācijā pasaulē (arī Eiropas reģionā), izprot šo pārmaiņu cēloņsakarības, dinamiku. 2. Spēj izteikt prognozi par situācijas attīstību pārskatāmā nākotnē. | |
| Studējošo patstāvīgo darbu organizācijas un uzdevumu raksturojums | |
| Studenti patstāvīgā darba ietvaros   1. apkopo un analizē informāciju par Latvijas valsts vietu, lomu un iespējas pasaules un Eiropas ģeopolitikā, ekonomikā, kultūrā un kultūrvēsturiskā mantojuma saglabāšanā, izglītībā, vides aizsardzībā utt. 2. apkopo un analizē informāciju par ģeopolitiskiem procesiem pasaulē, jauniem izaicinājumiem un problēmām. | |
| Prasības kredītpunktu iegūšanai | |
| 1. Starppārbaudījums (patstāvīgais darbs): pētīt zinātnisko literatūru par vienu no studiju kursa tematiem un prezentēt zināšanas lekcijās – 20%.  2. Sekmīgi nokārtots eksāmens – 80%.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši ”Nolikumam par studijām Daugavpils Universitātē” (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | 1. | 2. | 3. | 4. | 5. | 6. | | 1.starppārbaudījums | + | + | + | + | + | + | | 2.eksāmens | + | + | + | + | + | + | | |
| Kursa saturs | |
| **1. 21.gadsimta lielākie izaicinājumi un apdraudējumi pasaulē, Eiropas reģionā un Latvijā.** (L4, Pd8)  Starptautiskā kārtība un ģeopolitiskie procesi pasaulē – jauni izaicinājumi un problēmas. Miera un drošības problemātika. Hibrīdkarš. Preventīvais un apsteidzošais karš. Terorisma draudi. ANO Drošības padomes loma. Cilvēktirdzniecība, narkotiku izplatība, klimata pārmaiņas un vides degradācija, infekcijas slimību draudi. Nelegālā imigrācija. Transnacionālā noziedzība. Ekonomiskā, finanšu un informācijas drošība. Energoresursu, pārtikas un dzeramā ūdens problemātika.  **2. Reģionālie konflikti kā globālās nestabilitātes atribūts** (pēc 2019.gada februārī notikušās Minhenes drošības konferences atzinuma mūsdienu pasaulei raksturīga neuzticēšanās, nenoteiktība, separātisms, nestabilitāte). (L4, Pd6)  Ekonomiskās krīzes globālais raksturs. Cīņa par varu starptautiskajā sistēmā, ietekmes pārdale (ASV, Ķīna, ES, Krievija). Tirdzniecības karš (ASV, Ķīna). Situācijas saasināšanās Tuvo Austrumu reģionā (Irāna, Irāka, Sīrija, Lībija, Turcija u.c.). NATO (Vašingtonas) līguma 5.pants – visi par vienu, viens par visiem – alianses kolektīvās aizsardzības pants. (Eiropas un īpaši Baltijas valstu konteksts). NATO Londonas samita (2019) lēmumi (Latvijas loma un iespējas NATO). Eiropas nākotne pēc Brexit.  **3. Vides aizsardzības aktualitātes.** (L6, Pd8)  Klimata izmaiņu sekas. Pārtikas, dzeramā ūdens, gaisa kvalitātes problemātika. Globālās sasilšanas izraisītās sekas. Ugunsgrēku, plūdu u.c. dabas kataklizmu draudi un postošās sekas (Austrālija, Eiropa u.c.reģioni). Rūpniecības, transporta radītais kaitējums dabai un cilvēkam. Veselīgas pārtikas, gaisa un dzeramā ūdens problemātika. Dabas aizsardzības jautājumi Latvijā.  **4. Migrācija (tostarp nelegālā darba migrācija), etniskais separātisms, ksenofobija, antisemītisms Eiropā.** (L6, Pd8)  Reģionālie konflikti (Ziemeļāfrika, Āzija u.c.) kā bēgļu un nelegālo imigrantu plūsmas izcelsmes izraisītāji. ”Migrantu plūdi” Eiropā XX gadsimta otrajā desmitgadē un to radītās sekas (etniskais separātisms, nacionālisms, labējais radikālisms, ksenofobija, antisemītisms u.tml.).  **5. Narkotiku izplatība, bīstamu infekcijas slimību riski.** (L4, Pd6)  Narkotikas – pasaules civilizācijas apdraudējums. Latvija kā narkotiku kontrabandas tranzītvalsts un galamērķis. Tiesībaizsardzības iestāžu vieta un loma narkotiku izplatības ierobežošanā un apkarošanā.  **6. Ekonomikas, tirdzniecības, finanšu, informācijas tehnoloģiju globalizācija.** (L4, Pd6)  Digitalizētā sabiedrība. 2019.gada G-20 samita Osakā dienaskārtība – pasaules tirdzniecības organizācijas reforma, sieviešu tiesību aizstāvība darba tirgū, plastmasas piesārņojuma samazināšana pasaules okeānā. Nozīmīgāko dzīves jomu digitalizācija (”digitālā diktatūra” – plusi un mīnusi). Globālie noteikumi datu pārvaldībā. Brīvās tirdzniecības sekmēšana un pretošanās protekcionismam (it īpaši kontekstā ar lielvalstu praksi).  **7. Sabiedrības drošība globalizācijas apstākļos.** (L4, Pd6)  Transnacionālā noziedzība, tās izpausmes, apmēri, iespējas (piemēram, kriptovalūtas izmantošana noziegumu atbalstīšanai un finansēšanai). Tieslietu un tiesībaizsardzības iestāžu loma transnacionālās noziedzības ierobežošanā un apkarošanā. Drošība kā cilvēka eksistences un dzīves kvalitātes faktors. Noziedzības determinanti mūsdienu globalizētajā pasaulē. Noziedzīgu nodarījumu tautsaimniecībā un ekonomikāgraujošās sekas un to ietekme uz valsts attīstību un cilvēku dzīves kvalitāti. Organizētā noziedzība un terorisms. Starptautiskā sadarbība noziedzības ierobežošanā un apkarošanā (Interpol, UNODC, Europol, Eurojust, Europrok u.c.) | |
| Obligāti izmantojamie informācijas avoti | |
| 1. Baturin, V., Esim, G., & Shakirov, S. (2019). Regional conflicts as an attribute of global instability. Journal of Security and Sustainability Issue, 9(1), 5-11. General J.Žemaitis Military Academy of Lithuania, Vilnius. <http://doi.org/10.9770/jssi.> 2019.9.1. 2. Kazansky, R. & Andrassy, V. (2019). Conflict resolution approach towards smart sustainability of internal relations. Enterpreneurship and Sustainability, 6(3), 1268-1284. [https://doi.org/10.9770/jssi.2019.6.3.](https://doi.org/10.9770/jssi.2019.6.3) 3. Tvaronavičiene, M. (2018). Toward efficient policy making: forecasts of vulnerability to external global threats. Journal of Security and Sustainability, 7(3), 591-600. <https://doi.org/10.9770/jssi.2018.7.3>. | |
| Papildus informācijas avoti | |
| 1. Bauer, A. & Raufer, X. (2007). World Chaos early detection and proactive security: principles and practices. Institut de Criminologie, Paris. 2. Leps, A. (2019). Modern Dialectical Criminology. A new perspective on study of criminology. Tallinn, Ortwil OU. 3. Sedlenieks, A. (2019). Divas ļoti atšķirīgas Eiropas. Diena, 22.11.2019. 4. Гилинский Я. (2006). Глобализация преступности, отклонения от норм и общественный контроль. XVIII Baltijas starptautiskā kriminologu semināra ”Noziedzība un kriminoloģija globalizācijas apstākļos: jaunie izaicinājumi” materiāli.- Rīga. 5. Осмова, М. (2019). Глобализация мировой экономики, социально-экономическое неравенство и изменения в стратификации общества. (Globalization of the world economy, socio-economic inequality and changes in the stratification of society. Retrieved June 1.2019. from <https://economy.ru.com/mirovaya-ekonomika-uchebnik/globalizatsiya-mirovoy-ekonomiki-sotsialno-54165.html> | |
| Periodika un citi informācijas avoti | |
| Žurnāli datu bāzēs SCOPUS un Web of Science. | |
| Piezīmes | |
| Kurss tiek docēts latviešu un angļu valodā. | |