**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | ***Pētniecības metodoloģija vadībzinātnēs*** |
| Studiju kursa kods (DUIS) | VadZD001 |
| Zinātnes nozare | Vadībzinātne |
| Kursa līmenis | 7 |
| Kredītpunkti | 5 |
| ECTS kredītpunkti | 7.5 |
| Kopējais kontaktstundu skaits | 80 |
| Lekciju stundu skaits | 48 |
| Semināru stundu skaits | 32 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 120 |
|  | |
| Kursa izstrādātājs(-i) | |
| Dr. paed., profesore Jeļena Davidova | |
| Priekšzināšanas | |
| Nav nepieciešamas | |
| Studiju kursa anotācija | |
| Studiju kurss ir orientēts uz studējošo zināšanu, prasmju un kompetences pilnveidi pētniecībā vadībzinātnes jomā. Kursa gaitā lekcijās un semināros tiks pilnveidota izpratne par vadībzinātnes nozīmīgu problēmu risināšanas iespējām pētnieciskajā darbībā, ievērojot atbildīgas pētniecības principus. Kursa ietvaros iegūtās zināšanas un prasmes veicinās studējošo spējas patstāvīgi izvirzīt inovatīvu promocijas darba tēmu, formulēt tai pamatā esošu problēmu un izvēlēties tai atbilstošo pētījuma metodoloģiju. Studiju kursa nodarbībās tiks sniegta iespēja attīstīt savu kompetenci pētījumu plānošanā, organizēšanā, datu ieguvē, apstrādē, analīzē un pētījuma rezultātu atspoguļošanā vadībzinātnes jomā.  Studiju kursa mērķis:pilnveidot studējošo zināšanas, prasmes un kompetenci pētniecībā vadībzinātnes jomā; pārvaldīt mūsdienu pētniecības metodes; izvēlēties konkrētam pētījumam atbilstošas metodes, pielietot tās un interpretēt iegūtos rezultātus.  Studiju kursa uzdevumi:   1. Pilnveidot studējošo izpratni par nozīmīgu problēmu risināšanas iespējām pētnieciskajā darbībā vadībzinātnes jomā. 2. Veicināt spējas patstāvīgi izvirzīt inovatīvu pētījuma tēmu un problēmu un izvēlēties tai atbilstošo pētījuma metodoloģiju. 3. Veidot augsta līmeņa kompetenci pētījumu plānošanā, organizēšanā, datu ieguvē, apstrādē un analīzē vadībzinātnes jomā. | |
| Studiju kursa kalendārais plāns | |
| Kursa struktūra: lekcijas (L) – 48 st., semināri (S) – 32 st., studējošo patstāvīgais darbs (Pd) – 120 st.   1. Pieejas izglītības pētījumu klasifikācijai. Pētījuma veidi, posmi un struktūra. Zinātniskā pētījuma konstruēšanas tipiskākās kļūdas. (L6) 2. Pētnieciskās darbības tiesiskie un ētiskie aspekti. (S4, Pd12) 3. Literatūras izpēte un faktu materiāla atlase. (L6, Pd30) 4. Kvantitatīvā un kvalitatīvā metodoloģija sociālajās zinātnēs. (L6, S10, Pd14) 5. Kvantitatīvo datu ieguve, apkopošana un analīze vadībzinātnes pētījumos. (L6, S10, Pd24) 6. Kvalitatīvā pētījuma dizaina veidi. (L6, Pd10) 7. Kvalitatīvo datu ieguve, apkopošana un analīze vadībzinātnes pētījumos. (L8, S8, Pd20) 8. Metodoloģiskie kritēriji zinātniskā pētījuma patiesīguma noteikšanai. (L6) 9. Transdisciplināritāte kā pētījuma forma. (L4, Pd10) | |
| Studiju rezultāti | |
| Zināšanas   1. Izprot teorētiskās un empīriskās pētniecības metodes un metodoloģiju vadībzinātnes jomā un saskarē ar citām zinātņu nozarēm, transdisciplināritāti kā pētījuma formu. 2. Izprot pētnieka lomu sabiedrības attīstībā, vadības problēmu risināšanā ilgtspējīgās attīstības kontekstā. 3. Pārzina pētniecības un pētījuma izlašu veidošanas principus, datu vākšanas veidus, kā arī kvantitatīvo un kvalitatīvo datu analīzes metodes, plānojot un organizējot pētījumus un komunicējot par pētījumu rezultātiem.   Prasmes   1. Patstāvīgi formulē, kritiski analizē un pamato pētījuma problēmas aktualitāti starptautiskā, nacionālā, reģionālā līmenī. 2. Patstāvīgi argumentēti izvēlas zinātniskam pētījumam atbilstošu dizainu un metodes vadībzinātnes jomā. 3. Patstāvīgi izstrādā datu vākšanas instrumentus pētījuma vajadzībām un lieto datu vākšanas un analīzes metodes, kā arī datu interpretācijas pieejas pētnieciskāja darbībā vadībzinātnes jomā.   Kompetence   1. Patstāvīgi un argumentēti izvirza, kritiski izvērtē un sintezē inovatīvas pētījumu idejas vadībzinātnes jomā. 2. Patstāvīgi veic nozīmīgus zinātniskos pētījumus, risinot pētniecībā un praksē aktuālas problēmas vadībzinātnes jomā. 3. Risina vadībzinātnē nozīmīgus pētnieciskus, inovācijas veicinošus uzdevumus, ievērojot ētisko atbildību par iespējamo ietekmi uz sabiedrības savstarpējām attiecībām. | |
| Studējošo patstāvīgo darbu organizācijas un uzdevumu raksturojums | |
| Studenti patstāvīgā darba ietvaros   1. apkopo informāciju un analizē dažādus vadībzinātnes pētījumu dizainus un gatavo prezentācijas materiālus grupas diskusijai; 2. veic pētījuma datu ieguvi, izmantojot atlasītās/izstrādātās pētījuma metodes; 3. apkopo un analizē iegūtos datus un gatavo prezentāciju grupas diskusijai.   Patstāvīgie uzdevumi:   1. Sagatavot pārskatu par kvantitatīvo, kvalitatīvo un jaukto metožu pētījumu priekšrocībām un ierobežojumiem vadībzinātnes jomā. 2. Raksturot promocijas darba problēmu, izstrādāt pētījuma zinātnisko aparātu, dizainu un metodes. 3. Kritiski analizēt vismaz četrus promocijas darbus pēc šādiem kritērijiem:  * temata formulējuma precizitāte, izvēles pamatotība; * temata aktualitāte, tās pamatojums darba ievada daļā; * darba satura atbilstība nosaukumam, izvirzītajam mērķim un uzdevumiem; * darba pamatjēdzienu (atslēgas vārdu) izvēle un to atbilstība darbā piedāvātajam saturam; pamatjēdzienu savstarpējā saistība; * darba zinātniskā aparāta formulējums un tā atbilstība darba piedāvātajam saturam (mērķa un uzdevumu formulējums, pētījuma jautājumu vai hipotēzes atbilstība darba saturam, pētījuma metožu un pētījuma dalībnieku/respondentu izvēle, datu vākšanas metožu izvēle); * izvēlēto pētījuma metožu pamatojums; * datu analīzes kvalitāte un interpretācijas pamatīgums; * pētījuma validitāte; * izstrādāto secinājumu kvalitāte un to atbilstība izvirzītajiem mērķiem un uzdevumiem; * pētījuma novitāte; * izmantoto literatūras avotu kvalitāte, skaits, izmantoto atziņu izklāsta skaidrība, salīdzinājums un analīze; * valodas kompetence (skaidrība, stils, terminoloģijas lietojums, vārdu krājums, pareizrakstība); * pētījuma struktūra; * pielikumu kvalitāte un to nozīme; * darba tehniskais noformējums.  1. Kritiski analizēt vismaz 20 zinātniskus rakstus no datu bāzēm pēc šādiem kritērijiem:  * problēmas raksturojums; * pētījuma aktualitāte; * raksta mērķis; * pētījuma metode(s), bāze un procedūra; * raksta struktūra; * pētījuma rezultāti un to analīze un interpretācija; * pētījuma validitāte; * vizualizācija. | |
| Prasības kredītpunktu iegūšanai | |
| Starppārbaudījumi:  Prezentācija un diskusija – 25%.  *Prasības starppārbaudījuma nokārtošanai:*   * sagatavot pārskatu par kvantitatīvo, kvalitatīvo un jaukto metožu pētījumu priekšrocībām un ierobežojumiem vadībzinātnes jomā; * diskusijā ar grupas biedriem apspriest dažādas pētījuma stratēģijas vadībzinātnes jomā un pārrunāt iespējamās pētījuma stratēģijas sava promocijas darba konkrētas pētījuma problēmas risināšanai.   Prezentācija un diskusija – 25%.  *Prasības starppārbaudījuma nokārtošanai:*   * kritiski analizēt vismaz četrus promocijas darbus atbilstoši izvirzītajiem kritērijiem; * izvēlēties promocijas darba tematu, formulēt pētījuma problēmu un tai atbilstošo pētījuma stratēģiju; * raksturot sava promocijas darba attiecīgai izvēlētai pētījuma stratēģijai visatbilstošāko pētījuma dizainu.   Noslēguma pārbaudījums: eksāmens – 50%.  *Prasības noslēguma pārbaudījuma nokārtošanai:*   * prezentēt sava promocijas darba pētījuma dizainu un pētījuma metodes, pamatot savu izvēli, definēt pētījuma kategorijas un formulēt turpmākos pētnieciskos soļus; * raksturot sava promocijas darba ideju vadības sistēmas transdisciplinaritātes un ilgspējīgās attīstības kontekstā.   STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši ”Nolikumam par studijām Daugavpils Universitātē” (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | 1. | 2. | 3. | 4. | 5. | 6. | 7. | 8. | 9. | | 1.starppārbaudījums | + | + | + | + | + | + | + | + | + | | 2.starppārbaudījums | + | + | + | + | + | + | + | + | + | | 3.eksāmens | + | + | + | + | + | + | + | + | + | | |
| Kursa saturs | |
| **1. Pieejas izglītības pētījumu klasifikācijai. Pētījuma veidi, posmi un struktūra. Zinātniskā pētījuma konstruēšanas tipiskākās kļūdas.** (L6)  Pētījumu klasifikācijas (pēc lietojuma, datu ieguves metodēm, izmantotām metodēm, pētnieciskā jautājuma). Pētījumu veidi. Pētniecības principi. Pētījuma posmi. Promocijas darba struktūra. Zinātniskā aparāta elementi. Zinātniskā darba struktūras veidi (lineārā, lineārā struktūra ar alternatīvām, lineārā struktūra ar izvēles brīvību, lineārā struktūra ar sānatzariem, šaurs koks, plašs koks, klasiskais tīkls, ksemantiskais tīkls. Struktūras skaidrības un sarežģītības korelācija. Pētījuma struktūras modeļa tipi. Modeļa morfoloģija. Zinātniskā pētījuma izvērtēšanas kritēriji.  **2. Pētnieciskās darbības tiesiskie un ētiskie aspekti.** (S4, Pd12)  Zinātniskās darbības likums. MK noteikumi Nr. 1001 ”Doktora zinātniskā grāda piešķiršanas (promocijas) kārtība un kritēriji”. Nolikums par DU Promocijas padomēm. Zinātnieka ētikas kodekss.  **3. Literatūras izpēte un faktu materiāla atlase.** (L6, Pd30)  Zinātniskās literatūras analīzes pamatfunkcijas. Informācijas atšķirība datubāzēs un internetā. Prasības zinātniskās literatūras analīzei. Zinātnisko publikāciju izpētes posmi. Ieteikumi materiāla atlasei un zinātniskās literatūras izpētei. Akadēmiskais rakstības stils.  **4. Kvantitatīvā un kvalitatīvā metodoloģija sociālajās zinātnēs.** (L6, S10, Pd14)  Zinātnes paradigmas modernismā un postmodernismā. Kvalitatīvo un kvantitatīvo metodoloģiju salīdzinājums un problēmas.  **5. Kvantitatīvo datu ieguve, apkopošana un analīze vadībzinātnes pētījumos.** (L6, S10, Pd24)  Kvantitatīvā pētījuma dizains: izlase un tās veidošanas metodes, zinātniskā stipruma kritēriji, datu analīzes metodes.  **6. Kvalitatīvā pētījuma dizaina veidi.** (L6, Pd10)  Naratīvā pētījuma būtība, veidi, metodes; naratīvās analīzes būtība un veidi. Fenomenoloģiskā pētījuma būtība, posmi. Etnogrāfiskais pētījums: būtība, principi, dalībnieki un posmi, etnogrāfa darbība. Pamatotās teorijas pētījums: būtība, datu vākšana, hipotēzes, posmi. Gadījuma pētījums: būtība, konkrētā gadījuma pētījuma specifika, gadījuma analīzes veidi, datu avoti un soļi. Darbības pētījums: būtība, sadarbība kā darbības pētījuma pamats, uz sadarbību balstītā darbības pētījuma pazīmes, darbības pētījuma veidi, stadijas; darbības pētījuma spirāle (*Elliott, 1980*); datu vākšanas stratēģijas darbības pētījumā; darbības pētījuma ticamības standarti *(Nunnely et al., 1997).*  **7. Kvalitatīvo datu ieguve, apkopošana un analīze vadībzinātnes pētījumos.** (L8, S8, Pd20)  Kvalitatīvās metodoloģijas vēsturiskā attīstība. Kvalitatīvā pētījuma īpatnības. Filozofiskie pieņēmumi saistībā ar kvalitatīvo pētījumu *(Creswell, 1998).* Kvalitatīvā pētījuma piecu pētniecisko tradīciju salīdzināšanas dimensijas. Kvalitatīvā pētījuma epistemoloģiskās īpašības. Metodoloģiskie un mijiedarbības kritēriji kvalitatīvā pētījuma zinātniskā patiesīguma noteikšanai.  **8. Metodoloģiskie kritēriji zinātniskā pētījuma patiesīguma noteikšanai.** (L6)  Pamatotība, pārnesamība, konsekvence, autentiskums (ontoloģiskais, izglītojošais, katalītiskais, taktiskais), taisnīgums. Triangulācijas būtība un veidi (metodoloģiskā triangulācija, datu triangulācija, teorētiskā triangulācija, pētnieku triangulācija).  **9. Transdisciplināritāte kā pētījuma forma.** (L4, Pd10)  Multidisciplinaritātes, starpdisciplinaritātes, transdisciplinaritātes būtība. Transdisciplinaritātes principi *(Leavy, 2016)* un postulāti *(Nicolescu, 2010).* Transdisciplinārs pētījums ilgtspējībai: 3 līmeņu problēmu izpēte. Vadības sistēmu izpēte ilgspējīgās attīstības kontekstā. Pieeju tipoloģija transdisciplinārajā pētījumā ilgtspējībai *(Hirsch Hadorn, Pohl & Scheringer, 2008)*. Transdisciplinārā pētījuma stiprināšanas aspekti *(Wiesmann, Biber-Klemm, Grossenbacher-Mansey, Hirsch Hadorn, Hoffmann-Riem, Joye, Pohl & Zemp, 2008*). | |
| Obligāti izmantojamie informācijas avoti | |
| 1. Autortiesību likums. <http://www.likumi.lv/doc/php?id=51388mode=KDOC> 2. Creswell, J.W. (2007). *Qualitative Inquiry & Research Design.* Thousand Oaks, London, New Delhi: Sage Publications. 3. Geske, A. & Grīnfelds, A. (2006). Izglītības pētniecība. Rīga: LU Akadēmiskais apgāds. 4. Kroplijs, A. & Raščevska, M. (2010). Kvalitatīvās pētniecības metodes sociālajās zinātnēs (2. izdevums). Rīga: RaKa. 5. Mārtinsone, K. & Pipere, A. (Red.) (2011). Ievads pētniecībā: stratēģijas, dizaini, metodes. Rīga: RaKa. 6. Mārtinsone, K. & Pipere, A. (Red.) (2018). Zinātniskā rakstīšana un pētījumu rezultātu izplatīšana. Rīga: RSU izdevniecība. 7. Mārtinsone, K., Pipere, A., & Kamerāde, D. (Red.). (2016). Pētniecība: teorija un prakse. Rīga: RaKa. 8. Pipere, A. (2016). Envisioning complexity: Towards a new conceptualization of educational research for sustainability. Discourse and Communication for Sustainable Education, 7(2), 68-91. | |
| Papildus informācijas avoti | |
| 1. Beasley, J.E. (2014). Management Science Methods. London: University of London. 2. Coghlan, D. & Brannick, T. (2014). Doing action research in your own organization (4th ed.). SAGE Publication Ltd. 3. Coleman, R. (2018). Designing experiments for the social sciences: How to plan, create, and execute research using experiments (1st ed.). SAGE Publications, Inc. 4. Denzin, N.K. & Lincoln, Y.S. (Eds.) (1998). Collecting and Interpreting Qualitative Materials. Thousand Oaks, CA: Sage. 5. Hirsch Hadorn, G., Hoffmann-Riem, H., Biber-Klemm, S., Grossenbacher-Mansuy, W., Joye, D., Pohl, Ch., Wiesmann, U., & Zemp, E. (Eds.) (2008). Handbook of Transdisciplinary Research. Springer Science, Business Media B.V. 6. Yin, R.K. (2009). Case Study Research (4th ed.). California: Sage Publications. | |
| Periodika un citi informācijas avoti | |
| Žurnāli datu bāzēs SCOPUS un Web of Science. | |
| Piezīmes | |
| Kurss tiek docēts latviešu un angļu valodā. | |